બિઝનેસ-ટૂ-બિઝનેસ ધંધાઓમાં પણ ઘણી વાર ખરીદનાર પાર્ટીએ કોઇક સાચુકલા અને વાજબી કારણોસર માલ પાછો મોકલવો પડતો હોય છે. આપણે જે વસ્તુ વેચીએ છીએ, એનો પ્રકાર, એ પાછો લઇ શકાય કે નહીં એ ધ્યાનમાં રાખીને આપણે વ્યાવહારિક-પ્રેક્ટીકલ રીતે વિચારીને આપણા તથા આપણા કસ્ટમરના બન્ને પક્ષોના હિતનો વિચાર કરીને પોલિસીની રચના કરવી જોઇએ. આપણા કસ્ટમરની જરૂરિયાતો તરફ આંખ આડા કાન કરીને, એને અવગણીને આવી પોલિસી ન ઘડવી જોઇએ.